**SVEUČILIŠTE U ZAGREBU FAKULTET STROJARSTVA I BRODOGRADNJE**

**IVANA LUČIĆA 5**

**10000 ZAGREB**

**OIB: 22910368449**

**RKP: 01829**

**OBRAZLOŽENJE OPĆEG DIJELA FINANCIJSKOG PLANA ZA 2025.-2027. GODINU**

**PRIHODI I PRIMICI**

Ukupno planirani prihodi za 2025. godinu iznose EUR 35.806.869. Značajan dio prihoda odnosi se na izvor 11, koji iznose EUR 26.817.461, te čine 74,9 % ukupno planiranih prihoda.

Ukupno planirani prihodi u 2026. iznose EUR 20.786.135, te u 2027. godini EUR 19.555.328.

Prihodi u 2026. niži su za 41,9% u odnosu na 2025. iz razloga što projekt konstrukcijske i cjelovite obnove, započete u okviru Fonda solidarnosti Europske Unije, u sklopu Poziva na dodjelu bespovratnih financijskih sredstava „Obnova infrastrukture i opreme u području obrazovanja oštećene potresom“ - završava u 2025.

Prihodi u 2027. planirani su na sličnoj razini kao i u 2026., odn. niži su za 5,9 %.

Na izvoru 11, opći prihodi i primici; Prihodi iz nadležnog proračuna za financiranje redovne djelatnosti: planirani prihodi iznose EUR 26.817.461, a utvrđeni su na temelju limita dostavljenih od Ministarstva znanosti i obrazovanja odnosno Sveučilišta u Zagrebu i procjene u iznosu od 11.625.213 za financiranje cjelovite obnove Fakulteta .

Projekcije prihoda izvora 11 za 2026. godinu iznose EUR 15.292.605, te ostaju na sličnoj razini i u 2027. i iznose EUR 15.362.967, odn. niži je za 42,7% u odnosu na Plan 2025.godine

Na izvoru 31, vlastiti prihodi- planirani prihodi za 2025. iznose EUR 2.422.390. Planirani su prema izvršenju 2024. godine, a odnose se na obavljanje gospodarske djelatnosti odnosno izrade projekata za gospodarstvo, iznajmljivanje prostora, organiziranje konferencija, stručnih seminara i ljetnih škola te poslijediplomske specijalističke studije. Projekcije za 2026. i 2027. godinu planirane su na sličnim razinama.

Na izvoru 43, ostali prihodi za posebne namjene, planirani su prihodi u iznosu EUR 770.420 za 2025. godinu, te EUR 730.000 za 2026. i EUR 730.300 za 2027. godinu. Prihodi se odnose na participacije od školarina za preddiplomski, diplomski i poslijediplomski doktorski studij, te uplate za upisnine i ostale naknade propisane Odlukom dekana.

Na izvoru 51, Pomoći EU, za 2025. godinu planirani su prihodi u iznosu EUR 1.181.063 predviđeni po planu za provođenje trenutno aktivnih EU projekta. Prihodi se godišnje smanjuju i do 84,5% zbog završetka značajnog dijela projekata do 2027. godine.

Na izvoru 52, Ostale pomoći, planirani su prihodi za 2025. godinu u iznosu od EUR 2.431.967. Prihodi se odnose na projekte EU na kojima je uplatitelj Ministarstvo zaštite okoliša i zelene tranzicije i Hrvatska zaklada za znanost. Projekcije za 2026. i 2027. godinu bitno su smanjene zbog završetka većine projekata i završetka školovanja doktoranada i poslijedoktoranada.

Projekti koji se financiraju i iz Programa „Konkurentnost i kohezija“ u financijskom razdoblju 2021.-2027. završavaju u 2025. godini. HRZZ financira znanstvene djelatnosti te rashode za doktorande i poslijedoktorande zaposlene na teret HRZZ.

Na izvoru 61, Donacije, planirani prihodi u 2025. godini iznose EUR 937.853. Odnose se na namjenske donacije i uplate za znanstvene projekte na kojima su koordinatori i uplatitelji trgovačka društva i neprofitne organizacije. Planira se blagi porast takvih prihoda u 2026. i 2027. godini.

**RASHODI I IZDACI**

Ukupni planirani rashodi za 2025. godinu iznose EUR 35.806.869.

Najveći dio rashoda pored izvora 11 odnosi se na pokrivanje troškova cjelovite obnove te su isti iznosa 11.625..213.

Ukupni rashodi u 2025. niži za 41,9% u odnosu na 2024., dok se u 2026. godini troškovi cjelovite obnove ne planiraju jer projekt cjelovite opbnove završava s 2025.g.

Na izvoru 11 planirani rashodi za 2024. iznose EUR 26.849.555, a za 2025. godinu iznose EUR 15.324.699 te za 2027. iznose EUR 15.395.061.

Najveći dio namijenjen je za rashode za zaposlene te pokrivanje dijela materijalnih rashoda za redovno funkcioniranje Fakulteta. Rashodi na izvoru 11 planirani su u skladu s Uputom Sveučilišta u Zagrebu, koja se odnosi na limite izvora 11.

Na izvoru 31, vlastita sredstva: planirani rashodi i izdaci za 2025. iznose EUR 2.422.390. Najvećim dijelom rashodi se odnose na pokrivanje troškova provedbe gospodarske djelatnosti, sudska vještačenja, izrade studija i proračuna, stručnih usavršavanja. Sukladno planiranom rastu prihoda planiran je porast rashoda. Dodatno, iz vlastitih sredstava planirano je pokrivanje troškova uređenja studentske kantine u iznosu Eur 300.000 te nabavke ERP licenci u iznosu Eur 150.000.

Na izvoru 43 ostali prihodi za posebne namjene: planirani rashodi za 2025. godinu iznose EUR 770.420, te su povećani u 2025. za 67,1% u odnosu na 2024.godinu,.

U 2026. godini i 2027.g. rashodi se planiraju na sličnim razinama, odn. na EUR 730.000.

Planirani rashodi odnose se na materijalne rashode i nabavu dugotrajne imovine od čega izdvajamo trošak implementacije ERP sustava te izdavanja polica osiguranja za objekte obnovljene cjelovitom obnovom.

Na izvoru 51, Pomoći EU: planirani rashodi za 2025. iznose EUR 1.181.063. Rashodi se odnose na troškove vezane za provođenje EU projekata. U odnosu na 2025.g. rashodi se godišnje smanjuju za 29,7% u 2026., odn. za 84,5% u 2027.g. zbog završetka određenih projekata u tom razdoblju.

Na izvoru 52, Ostale pomoći, planirani rashodi za 2025. iznose EUR 2.431.967. Odnose se na rashode za zaposlene na projektima Hrvatske zaklade za znanost te materijalne rashode za provođenje projekata. Rashodi u 2025. i 2026. godini planiraju se u manjim iznosima, zbog završetka većine ugovorenih projekata, a posebno materijalno značajnog projekta NRLE-a, te završetka financiranja školovanja doktoranada i poslijedoktoranada.

Na izvoru 61, Donacije, planirani rashodi za 2025. godinu iznose EUR 937.853, odnose se na provođenje aktivnosti znanstvenih projekata koji se financiraju iz namjenskih donacija trgovačkih društava i znanstvenih projekata koje financiraju neprofitne organizacije.

Od specifičnih troškova koji se planiraju u 2025.g. izdvajamo nabavku novog namještaja za uredske i studentske prostore u novoobnovljenim objektima u iznosu EUR 500.000 te nabavku računalne opreme za opremanje učionica i studentskih dvorana.

Slična razina rashoda, iznosa oko EUR 1,0 mil planira se i u 2026. i 2027.g.

**UKUPNE I DOSPIJELE OBVEZE**

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024 |
| Ukupne obveze | EUR 6.874.671 | EUR 8.574.041 |
| Dospjele obveze |  EUR 96.998 |  EUR 21.637 |

Stanje dospjelih obveza 30.06.2024. odnosi se na kratka prekoračenja rokova plaćanja, zbog složenosti kompletiranja dokumentacije, te ponekad kratkih rokova dospijeća plaćanja.

Zagreb, 17.12.2024.

 Dekan:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Prof.dr.sc. Zdenko Tonković